
12 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5578 


ΑΠΟΦΑΣΕΙΣ 

Αριθμ. πρωτ. 13791 

Κανονισμός Προγράμματος Μεταπτυχιακών 
Σπουδών με τίτλο «Συντήρηση της Πολιτιστικής 
Κληρονομιάς» του Τμήματος Συντήρησης Αρχαι¬ 
οτήτων και Έργων Τέχνης της Σχολής Εφαρμο¬ 
σμένων Τεχνών και Πολιτισμού. 

Η ΔΙΟΙΚΟΥΣΑ ΕΠΙΤΡΟΠΗ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ 

Έχοντας υπόψη: 

Ι.Τις διατάξεις της παρ. 1 του άρθρου 2, του άρθρου 
3, της παρ. 2 του άρθρου 4 και των παρ. 5,7 και 8 του 
άρθρου 19 του ν. 4521/2018 (Φ.Ε.Κ. 38/2-03-2018/τ.Α'): 
«Ίδρυση Πανεπιστημίου Δυτικής Αττικής και Άλλες Δι¬ 
ατάξεις». 

2. Τις διατάξεις του ν. 4009/2011 (Φ.Ε.Κ. 195/06-09-2011/ 
τ.Α’): «Δομή, Λειτουργία, Διασφάλιση της Ποιότητας των 
Σπουδών και Διεθνοποίηση των Ανωτάτων Εκπαιδευτικών 
Ιδρυμάτων», όπως τροποποιήθηκε και ισχύει. 

3. Τις διατάξεις του ν. 4485/2017 (Φ.Ε.Κ. 114/ 
04.08.2017/τ.Α'): «Οργάνωση και Λειτουργία της Ανώ¬ 
τατης Εκπαίδευσης, Ρυθμίσεις για την Έρευνα και Άλλες 
Διατάξεις» και ιδίως τα άρθρα 30 έως και 37,43 έως και 
45 και 85 όπως τροποποιήθηκαν και ισχύουν. 

4. Τη με αριθμ. 38008/Ζ1/6-03-2018 (Φ.Ε.Κ. 117/ 
6-03-2018/τ.Υ.Ο.Δ.Δ.): «Σύσταση - Συγκρότηση - Ορισμός 
Μελών της Διοικούσας Επιτροπής του Πανεπιστημίου 
Δυτικής Αττικής/Καθορισμός των Επιμέρους Αρμοδιο¬ 
τήτων του Αντιπροέδρου της Δ.Ε. του Ιδρύματος». 

5. Τιςδιατάξειςτου ν. 3374/2005 και ιδίως τα άρθρα 14 
και 15 (Φ.Ε.Κ. 189/2-08-2005/τ.Α'): «Διασφάλιση της Ποι¬ 
ότητας στην ανώτατη εκπαίδευση. Σύστημα Μεταφοράς 
και Συσσώρευσης Πιστωτικών Μονάδων - Παράρτημα 
Διπλώματος», όπως τροποποιήθηκε και ισχύει. 

6. Τις με αριθμ. 131758/Ζ1/2-8-2018 και 131757/Ζ1/ 
2-8-2018 (ΦΕΚ 3387/10-8-2018) υπουργικές αποφάσεις 
που ρυθμίζουν θέματα απαλλαγής από τα τέλη φοίτη¬ 
σης φοιτητών Π ΜΣ σύμφωνα με το άρθρο 35 παρ. 2 του 
ν. 4485/2017. 

7. Το με αριθμ. 105323/Ζ1 /26.6.2018 έγγραφο του ΥΠ- 
ΠΕΘ έγκρισηςτου ΠΜΣ με τίτλο «Συντήρηση της Πολιτι¬ 
στικής Κληρονομιάς». (ΦΕΚ 3484/Β/21 -8-2018). 


8. Την απόφαση 2/18-4-2018 της Συνέλευσης τουΤμή- 
ματος Συντήρησης Αρχαιοτήτων και Έργων Τέχνης του 
Πανεπιστημίου Δυτικής Αττικής που αφορά την έγκριση 
του Κανονισμού Σπουδών του Π.Μ.Σ. με τίτλο «Συντή¬ 
ρηση της Πολιτιστικής Κληρονομιάς». 

9. Τη με αριθμ. 18/06-09-2018 (θέμα 41 ο) απόφαση 
της Διοικούσας Επιτροπής του Πανεπιστημίου Δυτικής 
Αττικής. 

10. Το γεγονός ότι με την παρούσα δεν προκαλείται 
δαπάνη σε βάρους του Κρατικού Προϋπολογισμού, 
αποφασίζει: 

Την έγκριση του Κανονισμού Σπουδών του Προγράμ¬ 
ματος Μεταπτυχιακών Σπουδών του Τμήματος Συντή¬ 
ρησης Αρχαιοτήτων και Έργων Τέχνης της Σχολής Εφαρ¬ 
μοσμένων Τεχνών και Πολιτισμού του Πανεπιστημίου 
Δυτικής Αττικής με τίτλο «Συντήρηση της Πολιτιστικής 
Κληρονομιάς» από το ακαδημαϊκό έτος 2018 - 2019, ως 
ακολούθως: 

Άρθρο 1: 

Νομοθετικό πλαίσιο - Γενικές διατάξεις - 

Δομή του ΠΜΣ 

1.1 Ο παρών Εσωτερικός Κανονισμός του Π.Μ.Σ. εξει¬ 
δικεύει το θεσμικό πλαίσιο για τις μεταπτυχιακές σπου¬ 
δές σύμφωνα με τον ν. 3685/2008 (Α' 148) και όπως έχει 
τροποποιηθεί με τους ν. 4009/2011, ν. 4485/2017 και 
ν. 4521/2018 που ισχύουν και συμπληρώνουν τον ισχύο- 
ντα κανονισμό λειτουργίας Π.Μ.Σ. του ΠΑ.Δ.Α. βάσει των 
άρθρων 30-37 και 43,45,των διατάξεων του ν. 4485/2017 

1.2 Βάσει των ανωτέρω, το Τμήμα Συντήρησης Αρχαι¬ 
οτήτων και Έργων Τέχνης του Πανεπιστημίου Δυτικής 
Αττικής (Π.Δ.Α.), οργανώνει και λειτουργεί από το ακα¬ 
δημαϊκό έτος 2018 -2019 Πρόγραμμα Μεταπτυχιακών 
Σπουδών (Π.Μ.Σ.) με ελληνικό τίτλο «Συντήρηση της Πο¬ 
λιτιστικής Κληρονομιάς» και αγγλικό τίτλο «Έοπ5θΓν3ΐίοη 
οί (ΖυΙίυι-θΙ Ηθπΐθςβ». 

1.3 Σκοπόςτου Προγράμματος Μεταπτυχιακών Σπου¬ 
δών (Π.Μ.Σ.) του Τμήματος Συντήρησης Αρχαιοτήτων 
καΠΕργων Τέχνης του ΠΑ.Δ.Α. με τίτλο: «Συντήρηση της 
Πολιτιστικής Κληρονομιάς» είναι, οι κάτοχοι του σχε¬ 
τικού Διπλώματος Μεταπτυχιακών Σπουδών (Δ.Μ.Σ.) 
να διαθέτουν τις σύγχρονες κατάλληλες και επαρκείς 
υψηλού επιπέδου γενικές και ειδικές επιστημονικές γνώ¬ 
σεις, που σχετίζονται με τη Συντήρηση της Πολιτιστικής 
Κληρονομιάς και παράλληλα να έχουν τις δεξιότητες και 

ικανότητες ώστε να μπορούν να αξιοποιήσουν τις πα¬ 
ραπάνω γνώσεις με βάση τις αρχές που διέπουν τη Συ¬ 
ντήρηση και Διατήρηση της Πολιτιστικής Κληρονομιάς, 
διερευνώντας ταυτόχρονα τις ραγδαίες εξελίξεις στο πε¬ 
ριβάλλον των εφαρμογών στον τομέα του πολιτισμού. 

Το γνωστικό αντικείμενο του Προγράμματος συνίστα- 
ται στο επιστημονικό πεδίο της Συντήρησης και Προστα¬ 
σίας της Πολιτιστικής Κληρονομιάς και συγκεκριμένα 
στις απαιτούμενες εξειδικευμένες και επικαιροποιημένες 
γνώσεις με αντικείμενο τη μελέτη, την τεκμηρίωση, την 
ανάλυση, τη συντήρηση, την προστασία και τη διαχεί¬ 
ριση του υλικού μέρους της Πολιτιστικής Κληρονομιάς. 

1.4 Βασικό χαρακτηριστικό του Προγράμματος εί¬ 
ναι η διεπιστημονικότητα που συνδυάζει τα διεθνώς 
αποδεκτά και αναγνωρισμένα επιστημονικά πεδία των 
προηγμένων τεχνολογιών, συναφών με τη Συντήρηση, 
συνεπικουρούμενων και από την εις βάθος γνώση του 
άυλου τμήματος της Πολιτιστικής Κληρονομιάς. 

Με αυτή τη φιλοσοφία, προσφέρεται ένα σύγχρονο 
Πρόγραμμα Σπουδών που αξιοποιεί αφενός την πιο 
πρόσφατη διεθνή βιβλιογραφία και αφετέρου την τε¬ 
χνογνωσία και τις καινοτομίες που έχουν αναπτυχθεί 
στον συγκεκριμένο χώρο. 

1.5 Το Π.Μ.Σ. έχει τέτοια δομή ώστε οι απόφοιτοι να 
μπορούν να αξιοποιήσουν τις γνώσεις τους είτε στην αγο¬ 
ρά εργασίας βελτιώνοντας ή εξειδικεύονταςτο επαγγελ¬ 
ματικό τους προφίλ, ή εάν στοχεύουν στον Ακαδημαϊκό 
χώρο να στελεχώνουν ερευνητικές ομάδες και να συμβάλ¬ 
λουν στην εξέλιξη του σχετικού επιστημονικού πεδίου. 

1.6 Γλώσσα διδασκαλίας είναι η ελληνική. Δεδομένης 
της δυνατότητας να προσκαλούνται επιστήμονες της 
αλλοδαπής αναγνωρισμένης αξίας (βλ. Άρθρο 12), προ- 
βλέπεται η δυνατότητα ώστε μεμονωμένες διαλέξεις να 
διδάσκονται στην αγγλική γλώσσα. 

Μετά από απόφαση της Συνέλευσης του Τμήματος, 
δύναται να υπάρξει στην πορεία δυνατότητα πραγμα¬ 
τοποίησης του Προγράμματος και στην Αγγλική γλώσσα. 

Άρθρο 2: 

Όργανα διοίκησης του ΠΜΣ 

Τα αρμόδια Όργανα του Π.Μ.Σ (άρθρο 31 του 
ν. 4485/2017) είναι: 

Α. Συνέλευση του Τμήματος 

Β. Η Συντονιστική Επιτροπή (Σ.Ε.) του Π.Μ.Σ. 

Γ. Ο Διευθυντής του Π.Μ.Σ. 

Α. Η Συνέλευση του Τμήματος Συντήρησης Αρ¬ 
χαιοτήτων και Έργων Τέχνης (άρθρο 31, παρ. 3 του 
ν. 4485/2017) έχει τις εξής αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
για την αναγκαιότητα ίδρυσης Π.Μ.Σ. σύμφωνα με το 
άρθρο 32, 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 

ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 


στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κεφαλαίου. 

Β. Η Συντονιστική Επιτροπή (Σ.Ε.) (άρθρο 31, παρ. 5 
του ν. 4485/2017) απαρτίζεται από πέντε (5) μέλη Δ.Ε.Π. 
του Τμήματος, οι οποίοι έχουν αναλάβει μεταπτυχιακό 
έργο και εκλέγονται από τη Συνέλευση του Τμήματος 
για διετή θητεία. Η θητεία του Προέδρου της Σ.Ε. μπο¬ 
ρεί να ανανεωθεί μία φορά. Η Σ.Ε. είναι αρμόδια για την 
παρακολούθηση και το συντονισμό της λειτουργίας του 
προγράμματος. 

Γ. Ο Διευθυντής του Π.Μ.Σ. (άρθρο 31, παρ. 8 του 
ν. 4485/2017) είναι μέλος της Σ.Ε. και ορίζεται μαζί με 
τον Αναπληρωτή του, με απόφαση της Συνέλευσης του 
Τμήματος για διετή θητεία. Προεδρεύει της Σ.Ε., είναι 
μέλος Δ.Ε.Π. πρώτης βαθμίδας ή της βαθμίδας του ανα¬ 
πληρωτή, είναι του ιδίου ή συναφούς γνωστικού αντικει¬ 
μένου με το γνωστικό αντικείμενο του Π.Μ.Σ. και ασκεί τα 
καθήκοντα που ορίζονται στο παρόν Κεφάλαιο και στον 
Κανονισμό Μεταπτυχιακών Σπουδών. Ο Διευθυντής του 
Π.Μ.Σ. εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος. Ο Διευθυντής δεν μπορεί να έχει 
περισσότερες από δύο (2) συνεχόμενες θητείες και δεν 
δικαιούται επιπλέον αμοιβή για το διοικητικό του έργο 
ως Διευθυντής. 

Άρθρο 3: 

Τρόπος Εισαγωγής και αριθμός Εισακτέων 

3.1 Ο μέγιστος αριθμός μεταπτυχιακών φοιτητών ορί¬ 
ζεται σε είκοσι (20) με βάση την βέλτιστη αναλογία ενός 
(1) φοιτητή ανά διδάσκοντα, μέλος Δ.Ε.Π. τουΤμήματος 
Σ.Α.Ε.Τ. 

3.2 Το συγκεκριμένο Πρόγραμμα προσφέρει εξειδί- 
κευση σε θεωρητικές γνώσεις υποβάθρου και πρακτι¬ 
κές δεξιότητες που έχουν αποκτηθεί στα πλαίσια ενός 
προπτυχιακού Προγράμματος Σπουδών στη συντήρηση 
της Πολιτιστικής Κληρονομιάς (Π.Κ.), καθώς και επικαι- 
ροποίηση και εμβάθυνση σε καινοτόμες και σύγχρονες 
μεθόδους και τεχνικές τεκμηρίωσης, διάγνωσης, συντή¬ 
ρησης, αποκατάστασης και προστασίας, παρέχοντας σε 
ένα Συντηρητή/τρια τα μέσα για την ενδυνάμωση των 
επαγγελματικών δυνατοτήτων και/ή για την εξειδίκευση 
των επαγγελματικών πρακτικών. 

Βάσει αυτών, στο ΠΜΣ γίνονται δεκτοί πτυχιούχοι 
Α.Ε.Ι., Τμημάτων Συντήρησης πολιτιστικών αγαθών, Πα¬ 
νεπιστημιακού καιΤεχνολογικούΤομέα, της ημεδαπής ή 
ομοταγών αναγνωρισμένων ιδρυμάτων της αλλοδαπής 
που κατέχουν επαρκώς τις προαπαιτούμενες γνώσεις 
και δεξιότητες υποβάθρου για την παρακολούθηση των 
θεωρητικών και εργαστηριακών μαθημάτων κα για την 
επιτυχή διεξαγωγή της Μεταπτυχιακής Διπλωματικής 
Εργασίας. 

Προβλέπεται να γίνονται δεκτοί αλλοδαποί φοιτητές, 
εφόσον γνωρίζουν επαρκώς την ελληνική γλώσσα (κάτο¬ 
χοι πιστοποιητικού Β2 επιπέδου), βάσει της υπουργικής 
απόφασης Φ152/Β6/1504/30-5-2001 (659/Β'). 

3.3 Στα ακαδημαϊκά κριτήρια αξιολόγησης των ει¬ 
σακτέων περιλαμβάνονται υπόψη: ο βαθμός του πτυ¬ 
χίου, η βαθμολογία στα μαθήματα που είναι σχετικά 

με το γνωστικό αντικείμενο του Π.Μ.Σ., η επίδοση 
στη διπλωματική εργασία, όπου αυτή προβλέπεται 
στον πρώτο κύκλο σπουδών, καθώς και η σχετική 
ερευνητική ή επαγγελματική δραστηριότητα του 
υποψηφίου. 

Η επιλογή των μεταπτυχιακών φοιτητών γίνεται με 
συνεκτίμηση των εξής κριτηρίων: 


ΚΩΔΙΚΟΣ 

ΠΕΡΙΓΡΑΦΗ 

ΒΑΡΥΤΗΤΑ 

ΚΙ 

Βαθμός πτυχίου 

30% 

Κ2 

Επίπεδο γνώσης αγγλικής 
γλώσσας 

10% 

Κ3 

Πιθανή συγγραφική ή/και 
ερευνητική δραστηριότητα 
του υποψηφίου 

15% 

Κ4 

Επαγγελματική εμπειρία του 
υποψηφίου ή τεκμηριωμένη 
ενασχόληση του με τα αντι¬ 
κείμενα του προγράμματος 

15% 

Κ5 

Προσωπική συνέντευξη 

30% 


Σε κάθε ένα από τα παραπάνω κριτήρια (Κ1-Κ3) ο 
υποψήφιος βαθμολογείται στην κλίμακα 0-10. Ο γενι¬ 
κός τύπος υπολογισμού της τελικής βαθμολογίας (Β) του 
κάθε υποψηφίου βάσει των ανωτέρω κριτηρίων και της 
αντίστοιχης βαρύτητάς τους έχει ως εξής: 

Β = ΚΙ X 0,5 + Κ2 X 0,15 + Κ3 X 0,35 

3.4 Απαραίτητη προϋπόθεση για την επιλογή αποτελεί 
η επαρκής γνώση μίας τουλάχιστον γλώσσας πέραν της 
γλώσσας διεξαγωγής του Π.Μ.Σ. κι αυτή είναι η Αγγλική 
(επίπεδο Β2) η όπως περιγράφεται στο Παράρτημα Α 
του παρόντος κανονισμού. 

3.5 Σε περίπτωση ισοψηφίας υποψηφίων αυξάνεται ο 
αριθμός των εισακτέων μεταπτυχιακών φοιτητών, ώστε 
να εισαχθεί και ο τελευταίος ισοψηφών υποψήφιος. 

Επιπλέον του αριθμού εισακτέων, γίνονται δεκτοί ως 
υπεράριθμοι υπότροφοι και μέλη των κατηγοριών ΕΕΠ, 
ΕΔΙΠ και ΕΤΕΠ σύμφωνα με την παρ. 8 του Άρθρου 34 
τουν. 4485/2017. 

Στο Π.Μ.Σ. μπορούν, ύστερα από απόφαση της Σ.Ε., να 
συμμετέχουν ως υπεράριθμοι φοιτητές πτυχιούχοι επιτυ- 
χόντες στο σχετικό διαγωνισμό μεταπτυχιακών σπουδών 
εσωτερικού του Ι.Κ.Υ. σε γνωστικό αντικείμενο συναφές 
με το γνωστικό αντικείμενο του Π.Μ.Σ., ή υπότροφοι από 
μη κερδοσκοπικά Ιδρύματα. 

3.6. Δεν γίνονται δεκτοί φοιτητές των οποίων οι τίτλοι 
σπουδών πρώτου κύκλου από ίδρυμα της αλλοδαπής 
δεν έχουν αναγνωριστεί από το Διεπιστημονικό Οργανι¬ 
σμό Αναγνώρισης Τίτλων Ακαδημαϊκών και Πληροφόρη¬ 
σης (Δ.Ο.Α.Τ.Α.Π.), σύμφωνα με το ν. 3328/2005 (Α' 80). 

Άρθρο 4: 

Διάρκεια φοίτησης 

4.1 Η έναρξη κάθε κύκλου σπουδών γίνεται το εαρινό 
εξάμηνο κάθε ακαδημαϊκού έτους. Κατόπιν αιτιολογημέ¬ 
νης εισήγησης της Σ.Ε. και έγκρισης από τη Γ. του Τμή¬ 
ματος είναι δυνατό η έναρξη να μετατεθεί στο χειμερινό 
εξάμηνο. 


4.2 Το Π.Μ.Σ. είναι πλήρους φοίτησης και η επιτυχής 
παρακολούθηση του συνόλου του Π.Μ.Σ. χορηγεί σε 
κάθε φοιτητή/τρια 90 Ε(ΙΤ5. 

Η διάρκεια σπουδών ορίζεται σε τρία (3) εξάμηνα τα 
οποία χορηγούν από 30 Ε(ΙΤ5 στον φοιτούντα. Τα δύο 
(2) πρώτα εξάμηνα σπουδών, αντιστοιχούν σε διδα¬ 
σκαλία μαθημάτων, ενώ το τρίτο εξάμηνο, αντιστοιχεί 
στην εκπόνηση μεταπτυχιακής διπλωματικής εργασίας. 
Ο ανώτατος επιτρεπόμενος χρόνος σπουδών ορίζεται 
στα τέσσερα (4) εξάμηνα, κατά τα οποία οι φοιτητές 
απολαμβάνουν όλα τα δικαιώματα και τις παροχές που 
προβλέπονται και για τους φοιτητές του πρώτου κύκλου 
σπουδών (ΑκαδημαϊκήΤαυτότητα -πάσο, πρόσβαση στις 
διαδικτυακές υπηρεσίες του Ιδρύματος, πρόσβαση στη 
δανειστική βιβλιοθήκη) πληντου δικαιώματος παροχής 
δωρεάν διδακτικών συγγραμμάτων. 

4.3 Σε περίπτωση αδικαιολόγητης μη ολοκλήρωσης 
των σπουδών εντός το υ διαστήματος των τεσσάρων 
εξαμήνων, η Σ.Ε. εγείρει αυτοδικαίως ζήτημα διαγραφής 
του φοιτητή από το Π.Μ.Σ., για το οποίο αποφασίζει η 
Γ.Σ. του Τμήματος. 

Σε εξαιρετικές περιπτώσεις, δίνεται η δυνατότητα σε 
μεταπτυχιακό φοιτητή/τρια να ζητήσει από τη Σ.Ε. εγ- 
γράφως αιτιολογημένη προσωρινή αναστολή των σπου¬ 
δών του/της που δεν μπορεί να υπερβαίνει τα δύο (2) 
συνεχόμενα εξάμηνα (παρ. 3 Άρθρο 33 ν. 4485/2017). 
Κατά την διάρκεια της περιόδου της αναστολής, αφαι- 
ρείται η φοιτητική ιδιότητα. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

Εάν μετά την εκπνοή της αναστολής, ο μεταπτυχιακός 
φοιτητής δεν επιστρέφει και αναλάβει τα καθήκοντα και 
υποχρεώσεις του προς το Π.Μ.Σ. αμέσως διαγράφεται 
οριστικά από τα μητρώα του Π.Μ.Σ.. Η διαγραφή γίνεται 
με διαπιστωτική πράξη του Διευθυντή του Π.Μ.Σ. και 
εγκρίνεται από την Συνέλευση του Τμήματος. Σε περί¬ 
πτωση που στον μεταπτυχιακό φοιτητή είχε ανατεθεί 
θέμα Μεταπτυχιακής Διπλωματικής Εργασίας Ειδίκευσης 
πριν από την χορήγηση της αναστολής φοίτησης, αυτός 
διατηρεί τα δικαιώματα επί του θέματος. 

Φοιτητής που δεν φοιτά αδικαιολόγητα για δύο δια¬ 
δοχικά εξάμηνα διαγράφεται μετά από πρόταση της Σ.Ε. 
και απόφαση της Συνέλευσης του Τμήματος. 

Άρθρο 5: 

Μεταφορά και συσσώρευση 

Πιστωτικών Μονάδων (Ε0Τ5). 

Το Π.Μ.Σ. ακολουθεί το σύστημα μεταφοράς και συσ¬ 
σώρευσης πιστωτικών μονάδων που ισχύει σε όλα τα 
Ανώτατα Εκπαιδευτικά ιδρύματα της χώρας, και σύμ¬ 
φωνα με τη σχετική οδηγία της Ευρωπαϊκής Επιτροπής 
(2015, Ειΐΐρ://θε.θυΓορ3.θυ/θάυε3ΐίοη/θεΐ5/υ5θΓ5-9υίάθ/ 

άοε5/θεΐ5-υ5θΓ5-9υίάθ θπ.ράί)· 

Οι πιστωτικές μονάδες (Ε0Τ5) είναι άμεση συνάρτηση 
του φόρτου εργασίας που απαιτείται για την ολοκλή¬ 
ρωση των στόχων ενός ακαδημαϊκού προγράμματος 
από κάθε φοιτητή ή σπουδαστή. Ο φόρτος εργασίας 
κάθεπροσφερόμενου μαθήματος του Π.Μ.Σ. αντιστοιχεί 
στο χρόνο που απαιτείται για την ολοκλήρωση όλων 

των προγραμματισμένων δραστηριοτήτων μάθησης, 
όπως η παρακολούθηση παραδόσεων, σεμιναρίων, η 
ανεξάρτητη μελέτη, η προετοιμασία εργασιών, η πρακτι¬ 
κή άσκηση, η συμμετοχή στις εξετάσεις, η εκπόνηση της 
διπλωματικής εργασίας. Ο φόρτος εργασίας αποτιμάται 
ανά εξάμηνο σε τριάντα (30) Ε(ΙΤ5. 

Άρθρο 6: 

Αναλυτικό πρόγραμμα σπουδών 
Τα μαθήματα στο Π.Μ.Σ. πραγματοποιούνται στην Ελ¬ 
ληνική γλώσσα. Δύναται να υπάρξουν διαλέξεις προσκε¬ 
κλημένους καθηγητές από την αλλοδαπή στην αγγλική 
γλώσσα. Δίνεται η δυνατότητα πραγματοποίησης του 
Προγράμματος στην Αγγλική γλώσσα μετά από απόφα¬ 
ση της Συνέλευσης του Τμήματος. 

Ο συντονισμός των μαθημάτων του Π.Μ.Σ. και η 
ανάθεση διαλέξεων ορίζονται σύμφωνα με το Άρ¬ 
θρο 4. 


Το Π.Μ.Σ. είναι πλήρους φοίτησης και το πρόγραμμα 
σπουδών του δομείται ως εξής: 

υποδιαιρείται σε τρία (3) εξάμηνα σπουδών, που το 
κάθε ένα περιλαμβάνει 11-13 εβδομάδες διδασκαλίας. 
Εξ αυτών, 

• το πρώτο εξάμηνο (Α') περιλαμβάνει έξη (6) υποχρε¬ 
ωτικά μαθήματα και χορηγεί 30 Ε(ΤΓ5 

• το δεύτερο εξάμηνο (Β') περιλαμβάνει έξη (6) υπο¬ 
χρεωτικά μαθήματα και χορηγεί 30 Ε(ΤΓ5 

• στο τρίτο (Γ') εξάμηνο σπουδών εκπονείται η Μετα¬ 
πτυχιακή Διπλωματική Εργασία, η οποία χορηγεί 30 Ε(ΙΤ5 
και είναι δυνατό να υποβοηθείται από εξειδικευμένες 
διαλέξεις. 

Στο Π.Μ.Σ. προβλέπεται η δυνατότητα διδασκαλίας 
περιορισμένου αριθμού διαλέξεων με μέσα εξ αποστά- 
σεως εκπαίδευσης. 

Βάσει των ανωτέρω, το αναλυτικό πρόγραμμα σπου¬ 
δών, διαμορφώνεται ως εξής: 


Α 1 Εξάμηνο 

Μαθήματα 

Διδ. Ώρες (Θ) 

Διδ. Ώρες (Ε) 

Ε(ΙΤ5 

Χρώμα: Επιστήμη και Τεχνολογία 

2 


4 

Πειραματικός σχεδιασμός και ποσοτικές μέθοδοι ανάλυσης δεδομένων 

2 


4 

Ιστορική και αισθητική προσέγγιση των πολιτιστικών αγαθών 

2 


4 

Ψηφιακές τεχνικές τρισδιάστατης απεικόνισης 

1 

2 

6 

Ειδικά θέματα παθολογίας και διάβρωσης ανόργανων υλικών πολιτιστικής 
κληρονομιάς 

2 

1 

6 

Ειδικά θέματα παθολογίας και φθοράς οργανικών υλικών πολιτιστικής κλη¬ 
ρονομιάς 

2 

1 

6 

Σύνολο 

11 

4 

30 


Β 1 Εξάμηνο 

Μαθήματα 

Διδ. Ώρες (Θ) 

Διδ. Ώρες (Ε) 

Ε(ΙΤ5 

Ειδικά θέματα μη καταστρεπτικού ελέγχου και επεξεργασίας εικόνας 

2 


4 

Σύγχρονες τεχνικές χαρακτηρισμού και ανάλυσης δομής των υλικών 

2 


4 

Προηγμένα υλικά και μέθοδοι συντήρησης 

2 

1 

4 

Μελέτη περιπτώσεων συντήρησης σύνθετων αντικειμένων 

2 

1 

6 

Διαχείριση κινδύνων και σχεδιασμός βιωσιμότητας της πολιτιστικής κλη¬ 
ρονομιάς 

2 


4 

Σχεδιασμός εκπόνησης εργασίας συντήρησης 


3 

8 

Σύνολο 

10 

5 

30 


Γ' Εξάμηνο 

Μαθήματα 

Διδ. Ώρες (Θ) 

Διδ. Ώρες (Ε) 

Ε(ΙΤ5 

Μεταπτυχιακή Διπλωματική Εργασία (ΡΐΌ]θεΐ) 


16 

30 


Άρθρο 7: 

Επίβλεψη Μεταπτυχιακών Φοιτητών 

Για κάθε μεταπτυχιακό φοιτητή, ο οποίος παρακολουθεί το Π.Μ.Σ., ορίζεται από την Συνέλευση του Τμήματος 
ύστερα από πρόταση της Σ.Ε., ένα μόνιμο μέλος Δ.Ε.Π. του Τμήματος ή του ΠΑ.Δ.Α. στο οποίο έχει γίνει ανάθεση 
διδασκαλίας στο Π.Μ.Σ. ως Σύμβουλος, ο οποίος μπορεί να επιβλέπει το πολύ ένα (1) μεταπτυχιακό φοιτητή. Η Σ.Ε. 
και ο Σύμβουλος έχουν την ευθύνη της παρακολούθησης και του ελέγχου της πορείας των σπουδών του μεταπτυ¬ 
χιακού φοιτητή. 

Άρθρο 8: 

Παρακολούθηση των μαθημάτων, μέθοδοι διδα¬ 
σκαλίας και αξιολόγηση των επιδόσεων των με¬ 
ταπτυχιακών φοιτητών 

8.1 Το πλήρες αναλυτικό πρόγραμμα κάθε μαθήμα¬ 
τος με τον τρόπο αξιολόγησης και ενδεικτικό κατάλο¬ 
γο βιβλιογραφίας είναι αναρτημένο εγκαίρως πριν την 
έναρξη του κάθε εξαμήνου στον επίσημο ιστότοπο του 
Π.Μ.Σ. ο οποίος είναι προσβάσιμος σε όλους. Πρόσθε¬ 
το εκπαιδευτικό υλικό, και εξειδικευμένα στοιχεία των 
μαθημάτων διατίθενται στους φοιτητές, είτε μέσω της 
πλατφόρμας ασύγχρονης εκπαίδευσης (θ-ςΐ355), η/και 
μέσω διανεμόμενων φυλλαδίων. 

8.2 Για την απόκτηση του Μεταπτυχιακού Διπλώμα¬ 
τος Ειδίκευσης κάθε φοιτητής υποχρεούται να παρα¬ 
κολουθήσει όλα τα προσφερόμενα μαθήματα βάσει 
παρουσιολογίου, και να εκπονήσει τη μεταπτυχιακή 
διπλωματική εργασία του, το σύνολο των οποίων θα 
του χορηγήσουν τις απαιτούμενες 90 πιστωτικές μο¬ 
νάδες (Ε(ΙΤ5). Σε εξαιρετικές περιπτώσεις, μπορεί να 
δοθεί αναστολή φοίτησης που δεν υπερβαίνει τα δύο 
(2) συνεχόμενα εξάμηνα με απόφαση της Σ.Ε. και τα 
εξάμηνα της αναστολής της φοιτητικής ιδιότητας δεν 
προσμετρώνται στην προβλεπόμενη ανώτατη διάρκεια 
κανονικής φοίτησης. 

8.3 Η διδασκαλία και η αξιολόγηση κάθε μαθήματος 
είναι κατά κανόνα ευέλικτες και εξατομικεύονται από 
τον κάθε διδάσκοντα στο σχεδίασμά του μαθήματος. 
Οι μέθοδοι διδασκαλίας συμπεριλαμβάνουν μεταξύ άλ¬ 
λων: διαλέξεις, σεμινάρια, φροντιστήριο, εργαστηριακή 
άσκηση, άσκηση πεδίου, παρουσιάσεις, διαδραστική 
διδασκαλία, συμμετοχή σε ομάδες, άσκηση ρόλων, εκ¬ 
πόνηση μελέτης, προσκεκλημένους ομιλητές. Σεμινα- 
ριακή ή φροντιστηριακή υποστήριξη διενεργείται όταν 
κρίνεται απαραίτητη. 

8.4 Οι μέθοδοι αξιολόγησης της επίδοσης των μετα¬ 
πτυχιακών φοιτητών διαμορφώνονται από τον εκάστοτε 
διδάσκονται και εξαρτώνται από τις πιθανές ιδιομορφίες 
κάθε μαθήματος. Αφορούν δε ενδεικτικά, σε διαμορ- 
φωτική ή συμπερασματική αξιολόγηση, σε δοκιμασία 
πολλαπλής επιλογής, σε ερωτήσεις σύντομης απάντη¬ 
σης, σε ερωτήσεις ανάπτυξης δοκιμίων, σε επίλυση προ¬ 
βλημάτων, σε γραπτή εργασία, την έκθεση-αναφορά, 
σε προφορική εξέταση, σε δημόσια παρουσίαση, ή σε 
εργαστηριακή εργασία. 

8.5 Επαναληπτική εξέταση σε συγκεκριμένα μαθή¬ 
ματα προβλέπονται σε μεμονωμένες περιπτώσεις που 
ο φοιτητής/τρια αποτυγχάνει, ή εμφανίζει σοβαρή αι¬ 
τιολογημένη δικαιολογία μη παρακολούθησης της τε¬ 
λικής εξέτασης ή εκπόνησης εργασίας. Σε περίπτωση 
που ο μεταπτυχιακός φοιτητής αποτύχει στην εξέταση 
μαθήματος ή μαθημάτων, ούτως ώστε σύμφωνα με όσα 
ορίζονται στον παρόντα Κανονισμό Μεταπτυχιακών 
Σπουδών θα τον οδηγήσει σε ανεπιτυχή ολοκλήρωση 
του Προγράμματος, ορίζεται ύστερα από αίτημα του, 
η επανεξέταση του από τριμελή επιτροπή μελών Δ.Ε.Π. 
της Σχολής, οι οποίοι έχουν το ίδιο ή συναφές γνωστικό 
αντικείμενο με το εξεταζόμενο μάθημα και ορίζονται 
από τη Συνέλευση του Τμήματος. 


8.6 Η επιτυχής ολοκλήρωση κάθε μεταπτυχιακού μα¬ 
θήματος προκύπτει από το βαθμό επιτυχίας σε προφο¬ 
ρική ή γραπτή εξέταση, (βαθμός τουλάχιστον 5,0 στην 
κλίμακα 0-10). Οι μέθοδοι αξιολόγησης της επίδοσης των 
φοιτητών καθορίζονται από τον διδάσκοντα, ο οποίος 
μπορεί να οργανώνει γραπτές ή/και προφορικές εξε¬ 
τάσεις ή και να στηρίζεται σε ενδιάμεσες δοκιμασίες, 
εργασίες ή εργαστηριακές ασκήσεις. Παρέχεται επίσης 
η δυνατότητα, μετά από εισήγηση του διδάσκοντα και 
απόφαση της Σ.Ε., συγγραφής ερευνητικής εργασίας η 
οποία λαμβάνει βαθμολογικό ποσοστό ανάλογα με τον 
εκάστοτε προσδιορισμένο φόρτο εργασίας και τις απαι- 
τούμενες ώρες ερευνητικής εποπτείας. 

8.7 Μετά την επιτυχή παρακολούθηση των δώδεκα 
(12) μεταπτυχιακών μαθημάτων (Α' και Β' εξαμήνου), στο 
Γ' εξάμηνο σπουδών ανατίθεται σε κάθε μεταπτυχιακό 
φοιτητή η εκπόνηση Μεταπτυχιακής Διπλωματικής Ερ¬ 
γασίας. 

Άρθρο 9: 

Μεταπτυχιακή Διπλωματική Εργασία (Μ.Δ.Ε.) 

9.1 Η εκπόνηση της μεταπτυχιακής διπλωματικής ερ¬ 
γασίας έχει ως σκοπό να δείξει την εκ μέρους του μετα¬ 
πτυχιακού φοιτητή την αυτοδύναμη κατοχή γνώσεων 
και δεξιοτήτων, καθώς και ικανοτήτων επιστημονικής 
ανάλυσης, σύνθεσης, αξιολόγησης και αποτίμησης, κα¬ 
θώς και ενδεχόμενης αξιοποίησης τους στην προαγωγή 
της έρευνας ενός συγκεκριμένου θέματος. Επιπρόσθετα, 
ο φοιτητής καλείται να καταδείξει την ικανότητα του να 
συμβάλει στον επιστημονικό διάλογο και να συμμετά- 
σχει στην ερευνητική διαδικασία. Ειδικότερα, στοχεύει 
στα ακόλουθα: 

• επιλογή, ανάλυση και σαφή διατύπωση του θέματος 

• το σχεδίασμά της εργαστηριακής ή/και ερευνητικής 
πορείας 

• την κριτική επισκόπηση της σχετικής βιβλιογραφίας 

■ τον εντοπισμό ευρύτερων συναφών ερευνητικών 

ερωτημάτων 

• τις προτάσεις για περεταίρω διερεύνηση και πιθανή 
ανάπτυξη και έρευνα 

• συζήτηση/αποτίμηση των αποτελεσμάτων (ή συμπε¬ 
ρασμάτων) 

• τη συνεισφορά στον επιστημονικό διάλογο μέσω των 
ευρημάτων 

9.2 Η εκπόνηση Μεταπτυχιακής Διπλωματικής Εργα¬ 
σίας στη Συντήρηση έχει ερευνητικό και εργαστηριακό 
χαρακτήρα, πραγματοποιείται κατά το 3ο εξάμηνο σπου¬ 
δών και χορηγεί 30 Ε(ΙΤ5 στον φοιτητή. 

Η Συντονιστική Επιτροπή αναθέτει το θέμα της Μ.Δ.Ε. 
σε κάθε φοιτητή ύστερα από αίτηση του υποψηφίου, 
στην οποία αναγράφεται ο προτεινόμενος τίτλος της 
διπλωματικής εργασίας, ο προτεινόμενος επιβλέπων, 
καθώς και οι στόχοι, η μεθοδολογία και τα αναμενόμενα 
αποτελέσματα της προτεινόμενης εργασίας. 

9.3 Η διπλωματική εργασία συντάσσεται στην ελλη¬ 
νική γλώσσα. Είναι δυνατή η συγγραφή της εργασίας 
στην αγγλική γλώσσα κατόπιν της σύμφωνης γνώμης 
του επιβλέποντος καθηγητή και του υποψηφίου φοι¬ 
τητή. 

9.4 Η Σ.Ε. ορίζει τον επιβλέποντα αυτής και συγκροτεί 
την τριμελή εξεταστική επιτροπή για την έγκριση της 
εργασίας, ένα από τα μέλη της οποίας είναι και ο επι- 
βλέπων, όλοι τους κάτοχοι διδακτορικού διπλώματος. 
Την ευθύνη της επίβλεψης της μεταπτυχιακής εργασίας, 
είναι δυνατόν να έχει κάθε διδάσκων στο Π.Μ.Σ., (μέλη 
Δ.Ε.Π. του Τμήματος Σ.Α.Ε.Τ., επισκέπτες μέλη Δ.Ε.Π. άλ¬ 
λων Τμημάτων, Ερευνητές, εργαζόμενοι σε Μουσεία και 
φορείςτου Υπουργείου Πολιτισμού έχοντεςτα απαιτού- 
μενα προσόντα (βλ. Άρθρο 6). 

9.5 Στο βαθμό που εξειδικεύονται στο εκάστοτε θέμα 
της Μ.Δ.Ε., κατόπιν εισήγησης του επιβλέποντος καθη¬ 
γητή της εργασίας, η εξεταστική επιτροπή καθορίζει και 
τα τελικά κριτήρια βαθμολόγησης της. 

Η Μεταπτυχιακή Διπλωματική Εργασία στη Συντή¬ 
ρηση, εγκρίνεται από τον Επιβλέποντα Καθηγητή και 
στη συνέχεια, υποστηρίζεται δημόσια από τον φοιτητή 
ενώπιον της τριμελούς εξεταστικής επιτροπής από την 
οποία βαθμολογείται. Εάν παρέλθει ένα εξάμηνο μετά 
την ανάθεση του θέματος χωρίς ο επιβλέπων να έχει 
στοιχεία για την πορεία εκπόνησηςτης εργασίας, η ανά¬ 
θεση του θέματος ακυρώνεται. 

9.6Το τελικό πλήρες κείμενο της Μ.Δ.Ε. θα συνοδεύε¬ 
ται και από εκτενή περίληψη στην ελληνική και αγγλική 
γλώσσα, η οποία θα εκτίθεται στις αρχικές σελίδες της 
εργασίας. Με ευθύνη του φοιτητή, θα είναι διαθέσιμο 
σε ψηφιακή μορφή στη Γραμματεία του Π.Μ.Σ. η οποία 
θα το αναρτά υποχρεωτικά στο διαδικτυακό τόπο του 
Τμήματος. Επιπλέον, με ευθύνη και χρηματοδότηση του 
Π.Μ.Σ. θα είναι διαθέσιμη και σε έντυπη μορφή σε δύο (2) 
αντίτυπα: για τη βιβλιοθήκη του Π.Μ.Σ. και την κεντρική 
βιβλιοθήκη του ΠΑ.Δ.Α.. 

Άρθρο 10: 

Υποχρεώσεις μεταπτυχιακών φοιτητών 

10.1 Η παρακολούθηση των μαθημάτων είναι υποχρε¬ 
ωτική για όλους τους φοιτητές σύμφωνα με το παρου- 
σιολόγιο. Η φοίτηση είναι επαρκής, εφόσον το σύνολο 
των απουσιών του φοιτητή δεν υπερβαίνει το 10% του 
συνολικού αριθμού των πραγματοποιηθεισών ωρών στο 
σύνολο του Ακαδημαϊκού έτους. Για ειδικούς λόγους, ο 
επιτρεπτός αριθμός των απουσιών μπορεί να αυξάνεται 
στο 15% του συνολικού αριθμού των ωρών. Οι λόγοι 
αυτοί θα πρέπει να οφείλονται σε αντικειμενικά σοβαρές 
αιτίες και να τεκμηριώνονται. 

10.2 Οι φοιτητές υποχρεούνται να καταβάλουν το τέ¬ 
λος φοίτησης που ορίζεται σύμφωνα με τις ρυθμίσεις και 
πιθανές διευκολύνσεις που έχουν προσδιοριστεί στον 
εκάστοτε κύκλο σπουδών. Απαλλάσσονται από το τέλος 
φοίτησης, φοιτητές που πληρούν τα οικονομικά κριτήρια 
(άρθρο 35 ν. 4485/2017). Το τέλος φοίτησης θα κατα¬ 
βάλλεται σε τρεις δόσεις, ενώ είναι δυνατή η καταβολή 
του σε επί πλέον δόσεις για διευκόλυνση των φοιτητών. 

10.3 Οι μεταπτυχιακοί φοιτητές υποχρεούνται να ανα¬ 
νεώνουν τη εγγραφή τους στην αρχή κάθε εξαμήνου, 
με αίτηση που υποβάλλεται μέσα σε προθεσμίες που 
ορίζονται από τη Γραμματεία του Π.Μ.Σ. 

10.4 Δεν προβλέπεται αναπλήρωση μαθημάτων εντός 
του ίδιου κύκλου σπουδών. Φοιτητής που δεν ανανέωσε 


την εγγραφή του ή δεν παρακολούθησε μαθήματα για 
δύο (2) συνεχόμενα εξάμηνα χάνει τη ιδιότητα του με¬ 
ταπτυχιακού φοιτητή και διαγράφεται από τα μητρώα 
του Π.Μ.Σ. Σε εξαιρετικά επείγουσες περιπτώσεις (όπως 
σημαντικά ζητήματα υγείας), κατόπιν αιτήματος του φοι¬ 
τητή, η Σ.Ε. μπορεί να εξετάσει την παραχώρηση δυνα¬ 
τότητας για παρακολούθηση του ιδίου μαθήματος σε 
επόμενο κύκλο σπουδών χωρίς πρόσθετη οικονομική 
επιβάρυνση. Σε περίπτωση που το μάθημα στο οποίο 
ο μεταπτυχιακός φοιτητής απέτυχε, δεν προσφέρεται 
εκ νέου, μπορεί να αντικατασταθεί από άλλο μάθημα 
ή άλλη εργασία ισότιμης έρευνας, το οποίο ορίζεται με 
απόφαση της Σ.Ε. 

10.5 Οι φοιτητές εκπονούν τη Διπλωματική Εργασία 
εφόσον έχουν περατώσει επιτυχώς τα μαθήματα των 
δύο πρώτων εξαμήνων και εντός των χρονικών πλαι¬ 
σίων του τρίτου εξαμήνου σπουδών. Κατόπιν επαρκώς 
δικαιολογημένου αιτήματος τους, κατόπιν της σύμφωνης 
γνώμης του επιβλέποντος, και απόφασης της Σ.Ε., είναι 
δυνατό να παραταθεί το χρονικό διάστημα κατά τρεις 
ή έξη μήνες. 

Άρθρο 11: 

Επιτυχής παρακολούθηση και Αποφοίτηση 

11.1 Οι μεταπτυχιακοί φοιτητές, σύμφωνα με τις υπο¬ 
χρεώσεις τους που περιγράφονται στο Άρθρο 10, θεω¬ 
ρούνται ότι περάτωσαν επιτυχώς τις σπουδές τους και 
τους απονέμεται το Δ.Μ.Σ., εφόσον: 

(α) παρακολούθησε επιτυχώς βάσει του προβλεπό- 
μενου αριθμού παρουσιών τον απαιτούμενο αριθμό 
μαθημάτων, 

(β) αξιολογήθηκε επιτυχώς στα μαθήματα (βαθμός 
επιτυχίας είναι τουλάχιστον 5,0 της κλίμακας 0-10), και 

(γ) ολοκλήρωσε επιτυχώς τη Μεταπτυχιακή Διπλω¬ 
ματική Εργασία (βαθμός επιτυχίας: τουλάχιστον 5,0 της 
κλίμακας 0-10). 

11.2 βαθμός του Μεταπτυχιακού Διπλώματος Ειδίκευ¬ 
σης προκύπτει από το βαθμό αξιολόγησης: α) στα μαθή¬ 
ματα (ισότιμος μέσος όρος) σε ποσοστό 60% και β) στη 
διπλωματική εργασία στη Συντήρηση σε ποσοστό 30%. 

11.3 Μετά την ικανοποίηση του συνόλου των απαι¬ 
τήσεων του Προγράμματος (Άρθρα 6,8,9), οι φοιτητές 
υποβάλλουν αίτηση στη Γραμματεία του Π.Μ.Σ. για την 
απονομή του Μεταπτυχιακού Διπλώματος Ειδίκευσης. 
Ο ΜεταπτυχιακόςΤίτλος χορηγείται μετά τη σχετική ορ¬ 
κωμοσία και σύμφωνα με το γενικό κανονισμό Μεταπτυ¬ 
χιακών Σπουδών του Πανεπιστημίου Δυτικής Αττικής. 

Άρθρο 12: 

Αξιολόγηση του Προγράμματος Σπουδών 

12.1 Το Π.Μ.Σ. συμμορφώνεται με τις διαδικασίες 
αξιολόγησης βάσει των διατάξεων του Άρθρου 44 του 
ν. 4485/2017. Στο τέλος κάθε Ακαδημαϊκού εξαμήνου, 

(α) οι διδάσκοντες συμπληρώνουν το Απογραφικό 
Δελτίο Μαθήματος και οι μεταπτυχιακοί φοιτητές συ¬ 
μπληρώνουν ενιαίο ερωτηματολόγιο σε όλα τα μαθή¬ 
ματα που παρακολουθούν βάσει του όποιου αξιολο¬ 
γούν τους διδάσκοντες και το επικουρικό προσωπικό, 
την διδαχθείσα ύλη, τις εκπαιδευτικές προσεγγίσεις, το 

εποπτικό υλικό, τα συγγράμματα και τα εκπαιδευτικά 
βοηθήματα, τους χώρους διδασκαλίας, και 

(β) διεξάγεται κοινή συνεδρίαση των μεταπτυχιακών 
φοιτητών, των διδασκόντων και της Σ.Ε. για τη συνεχή 
βελτίωση της ποιότητας του εκπαιδευτικού, επιστημο¬ 
νικού και ερευνητικού έργου του Π.Μ.Σ. Τα πορίσματα 
των συνεδριάσεων αυτών συντάσσονται σε Εξαμηνιαία 
Έκθεση. 

12.2 Στο τέλος κάθε κύκλου σπουδών συντάσσεται 
Έκθεση Εσωτερικής Αξιολόγησης από τα μέλη της Σ.Ε. 
και έναν εκπρόσωπο των μεταπτυχιακών φοιτητών η 
οποία στηρίζεται στις Εξαμηνιαίες Εκθέσεις, καθώς και 
σε πιθανά συμπληρωματικά στοιχεία. Τα πορίσματα της 
εσωτερικής αυτής αξιολόγησης επιτάσσουν και διαμορ¬ 
φώνουν το πλαίσιο μιας διαρκούς αναπροσαρμογής του 
εκπαιδευτικού έργου των διδασκόντων καθώς και των 
υποχρεώσεων των μεταπτυχιακών φοιτητών. 

12.3 Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται Αναλυτικός Απο- 
λογισμόςτου ερευνητικού και εκπαιδευτικού έργουτου 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ.. Ο απολογι¬ 
σμός κατατίθεται στο Τμήμα Συντήρησης Αρχαιοτήτων 
και Έργων Τέχνης. 

12.4 Στο τέλος πενταετούς κύκλου λειτουργία του 
Π.Μ.Σ. διενεργείται εξωτερική αξιολόγηση από εξαμελή 
Επιστημονική Συμβουλευτική Επιτροπή (Ε.Σ.Ε.) βάσει του 
ν. 4009/2011 (Α' 189), η οποία συγκροτείται με απόφαση 
της Κοσμητείας. Στην αξιολόγηση συμπεριλαμβάνονται 
δείκτες που αναδεικνύουν την ανταγωνιστικότητα του 
Π.Μ.Σ., ως προς την προτίμηση του από τους υποψή¬ 
φιους φοιτητές αλλά και την εικόνα του στην αγορά 
εργασίας. Ως υπεύθυνος Διασφάλισης Ποιότητας της 
λειτουργίας του Π.Μ.Σ. είναι ο Διευθυντής. 

Σύμφωνα με τις διατάξεις του Άρθρου 44 του 
ν. 4485/2917, η Σ.Ε. του Π.Μ.Σ. είναι υποχρεωμένη να 
εξασφαλίσει πρόσβαση της Ε.Σ.Ε. στις εγκαταστάσεις του 
Τμήματος Σ.Α.Ε.Τ. για επαρκές χρονικό διάστημα, κατά 
το οποίο θα μπορούν να συναντώνται και να συζητούν 
με εκπροσώπους των διδασκόντων και των φοιτητών, 
καθώς και με το Διευθυντή και τα μέλη της Σ.Ε., προκει- 
μένου να διαμορφώσουν την τελική έκθεση αξιολόγη- 
σης.Τα κριτήρια των αξιολογήσεων θα διαμορφώνεται 
σύμφωνα με τα προτεινόμενα στο Παράρτημα Β'. 

Άρθρο 13: 

Διδάσκοντες του Π.Μ.Σ. 

και αναθέσεις διδασκαλίας 

13.1 Ο συντονισμός των μαθημάτων του Π.Μ.Σ. γίνε¬ 
ται κατόπιν ανάθεσης από τη Συνέλευση του Τμήματος, 
κατά προτεραιότητα από μέλη Δ.Ε.Π.τουΤμήματος Συ¬ 
ντήρησης Αρχαιοτήτων και Έργων Τέχνης, του ΠΑ.Δ.Α.. 
Τη διδασκαλία των μαθημάτων και των εργαστηριακών 
ασκήσεων, καθώς και την επίβλεψη Μεταπτυχιακών Δι¬ 
πλωματικών Εργασιών στο Π.Μ.Σ. αναλαμβάνουν κατά 
προτεραιότητα μέλη Δ.Ε.Π. 


Οι διδάσκοντες των μαθημάτων, κατόπιν ανάθεσης 
από τη Συνέλευση του Τμήματος, προέρχονται από 
(α) μέλη Δ.Ε.Π. του Τμήματος Συντήρησης Αρχαιοτή¬ 
των και Έργων Τέχνης, 

(β) μέλη Ε.Ε.Π., Ε.ΔΙ.Π. και Ε.Τ.Ε.Π. του Τμήματος, 

Όλοι οι διδάσκοντες πρέπει να είναι κάτοχοι διδακτορι¬ 
κού διπλώματος, εκτός εάν το γνωστικό τους αντικείμενο 
είναι εξαιρετικής και αδιαμφισβήτητης ιδιαιτερότητας 
για το οποίο δεν είναι δυνατή ή συνήθης η εκπόνηση δι¬ 
δακτορικής διατριβής (αριθμ. πρωτ. 45070/Ζ1 /19.3.2018 
έγγραφο Υπουργείου Παιδείας), 

(γ) ομότιμους καθηγητές (Άρθρο 69, ν. 4386/2016) και 
αφυπηρετήσαντα μέλη Δ.Ε.Π.τουΤμήματος, 

(δ) διδάσκοντες σύμφωνα με το Π.Δ. 407/1980 (Α' 112), 
ή την παρ. 7 του άρθρου 29 του ν. 4009/2011, και 
(ε) επιστήμονες αναγνωρισμένου κύρους (κατόχους 
διδακτορικού διπλώματος, ή υποψήφιους διδάκτορες, ή 
επαγγελματίες εξαιρετικής συναφούς τεχνικής εμπειρί¬ 
ας), οι οποίοι μπορεί να απασχολούνται ως ακαδημαϊκοί 
υπότροφοι με απόφαση της Συνέλευσης και πράξη του 
ΠροέδρουτουΤμήματος, βάσει των διατάξεων τηςπαρ. 
7, Άρθρο 29, του ν. 4009/2011. 

Οι ειδικότερες προϋποθέσεις ανάθεσης διδασκαλίας 
και τα κριτήρια επιλογής των διδασκόντων ορίζονται 
βάσει των εξής: (α) προγενέστερη εμπειρία στην διδα¬ 
σκαλία του αντίστοιχου ή ομόλογου μαθήματος σε προ¬ 
πτυχιακό ή μεταπτυχιακό κύκλο σπουδών και (β) ερευ¬ 
νητική ενασχόληση με το αντικείμενο του μαθήματος. 

13.2 Κατόπιν αξιολόγησης των αναγκών του Π.Μ.Σ. σε 
διδακτικό προσωπικό και εφόσον τα υφιστάμενα μέλη 
που καθορίζονται στην παρ. 4.1 δεν επαρκούν, κατόπιν 
σχετικής εισήγησης του Διευθυντή του Π.Μ.Σ. και ακό¬ 
λουθης απόφασης της Συνέλευσης του Τμήματος, του 
Τμή ματος, είναι επίσης δυνατή η ανάθεση διδασκαλίας σε 
Επισκέπτες Καθηγητές από την ημεδαπή ή την αλλοδαπή. 

Ως συνέπεια της ανάθεσης, είναι δυνατό να προσκλη¬ 
θούν 

(α) μέλη Δ.Ε.Π. άλλων Τμημάτων του ΠΑ.Δ.Α., 

(β) ερευνητές από Ερευνητικά Κέντρα του Άρθρου 
13Α, ν. 4310/2014 

(γ) επισκέπτες καταξιωμένοι επιστήμονες απάτην ημε¬ 
δαπή ή την αλλοδαπή, που έχουν θέση ή προσόντα κα¬ 
θηγητή ή ερευνητή σε Ερευνητικό Κέντρο, καλλιτέχνες, 
επιστήμονες ή άλλοι επαγγελματίες αναγνωρισμένου 
κύρους με εξειδικευμένες γνώσεις ή συναφή εμπειρία 
προς το γνωστικό αντικείμενο του Π.Μ.Σ., 

(δ) επισκέπτες μεταδιδακτορικοί ερευνητές, Έλληνες 
ή αλλοδαποί νέοι επιστήμονες κάτοχοι διδακτορικού 
διπλώματος και ομιλούντεςτην αγγλική γλώσσα (παρ.7, 
Άρθρο 16, ν. 4009/2011) 

(ε) είναι δυνατόν να γίνουν νέες προσλήψεις/συμβά- 
σεις σύμφωνα με τα ανωτέρω (παρ. 1, 2, 5 και 6, Άρθρο 
36, ν. 4485/2017). 

Προβλέπεται, τέλος, η δυνατότητα (σύμφωνα με τα 
οριζόμενα στην υποπαράγραφο Δ9 της παρ. Δ' του άρ¬ 
θρου 2 του ν. 4336/2015) εθελοντικής διδασκαλίας χωρίς 
επίσημη ανάθεση, κατά την οποία ο προσκαλούμενος 
διδάσκει χωρίς αμοιβή, αποζημίωση ή άλλη οικονομική 
απολαβή, πλην των οδοιπορικών του. 

13.3 Σύμφωνα με τις διατάξεις των παραγ. 3, 4 και 5 
του άρθρου 36 του ν. 4485/2017 , προϋπόθεση για την 
αμοιβή μέλους Δ.Ε.Π. με σκοπό τη συμμετοχή του ως 
διδάσκοντος στο παρόν Π.Μ.Σ., αποτελεί η διδασκαλία 
χωρίς αμοιβή, επιπλέον των νόμιμων υποχρεώσεων του, 
ενός μαθήματος, σεμιναρίου ή εργαστηρίου, αντίστοιχα, 
σε τουλάχιστον ένα ακόμη Π.Μ.Σ. του Τμήματος του ή 
άλλου Τμήματος του ίδιου ή άλλου Α.Ε.Ι., εφόσον στο 
Τμήμα του δεν λειτουργεί Π.Μ.Σ. Η αμειβόμενη και η μη 
αμειβόμενη διδασκαλία είναι ίσης διάρκειας και παρέχο¬ 
νται μέσα στο ίδιο ή άλλο ακαδημαϊκό εξάμηνο, σε κάθε, 
όμως, περίπτωση μέσα στο ίδιο Ακαδημαϊκό Έτος. Οι 
ως άνω προϋποθέσεις δεν ισχύουν για όσα μέλη Δ.Ε.Π. 
έχουν νόμιμες υποχρεώσεις δέκα (10) ή περισσότερων 
ωρών εβδομαδιαίας διδακτικής απασχόλησης. 

Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
μπορεί να υπερβαίνει ανά μήνα το τριάντα τοις εκατό 
(30%) των μηνιαίων τακτικών αποδοχών τους, όπως αυ¬ 
τές έχουν καθοριστεί στην παρ. 10 του άρθρου 153 του 
ν. 4472/2017. 

13.4 Οι αναθέσεις διδασκαλίας γίνονται, κατόπιν ει¬ 
σήγησης της Σ.Ε. και απόφασης της Συνέλευσης του 
Τμήματος, κατά προτεραιότητα και σε ποσοστό τουλά¬ 
χιστον 60% από τα μέλη Δ.Ε.Π. τουΤμήματος Σ.Α.Ε.Τ.Το 
υπόλοιπο ποσοστό καλύπτεται από μέλη Δ.Ε.Π. συνα¬ 
φούς ειδικότητας ή/και γνωστικού πεδίου του ΠΑ.Δ.Α., 
Τμημάτων άλλων ΑΕΙ, Ερευνητών σε Ερευνητικά Κέντρα, 
Μουσεία, κ.λ.π. 

Άρθρο 14: 

Διοικητική, τεχνική και οικονομική υποστήριξη 

του Π.Μ.Σ. 

Η γραμματειακή και διοικητική υποστήριξη παρέχε¬ 
ται από το Π.Μ.Σ. δεδομένου ότι απαιτείται προσωπικό 
με εμπειρία σε Προγράμματα συναφή με το πεδίο της 
συντήρησης της Πολιτιστικής Κληρονομιάς και ειδίκευ¬ 
ση στο γνωστικό αντικείμενο του Προγράμματος, ώστε 
να καταστεί δυνατή η οργάνωση και η διεξαγωγή του 
που χαρακτηρίζεται από τη διεπιστημονικότητα και δι- 
έπεται από αυστηρή δεοντολογία και κανόνες ηθικής. 
Σημειώνεται ότι λόγω των ανωτέρω αιτιάσεων, οι ανά¬ 
γκες του Μεταπτυχιακού Προγράμματος δεν μπορούν 
να καλυφθούν λόγω της εξειδίκευσης και του εκτετα¬ 
μένου ωραρίου από τη Γραμματεία του προπτυχιακού 
προγράμματος του Τμήματος. 

Συγκεκριμένα, η Γραμματεία θα στελεχώνεται ειδικά 
για τις συναφείς ανάγκες του Προγράμματος με αρμο¬ 
διότητες που περιλαμβάνουν τη γραμματειακή εξυπη¬ 
ρέτηση των οργάνων, την προώθηση διαδικασιών για 
τη σύνταξη και δημοσίευση προκηρύξεων και υποβολή 
αιτήσεων, τη συγκέντρωση δικαιολογητικών των υποψη¬ 
φίων και πριν και μετά την ολοκλήρωση της διαδικασίας 
επιλογής τους, τις διαδικασίες εγγραφής τους συμπε- 
ριλαμβανομένης της μηχανογραφημένης σύνταξης 
καταλόγων εγγεγραμμένων, την τήρηση μαθητολογίου 
(ατομικών στοιχείων για κάθε εγγεγραμμένο φοιτητή), 
την έκδοση πόσης φύσεως πιστοποιητικών και βεβαιώ¬ 
σεων, την προώθηση διαδικασιών χορήγησης δανείων, 


υποτροφιών, ακαδημαϊκών ταυτοτήτων και λοιπών πα¬ 
ροχών προβλεπόμενων υπό των εκάστοτε ισχυουσών 
διατάξεων, διαδικασιών απονομής τίτλων, την ενημέρω¬ 
ση βιβλίων και την παροχή πόσης φύσεως πληροφοριών 
στους ενδιαφερομένους σχετικά με τη λειτουργία του 
Προγράμματος. 

Άρθρο 15: 

Πόροι του Π.Μ.Σ. - Διαχείριση Εσόδων 

15.1 Η χρηματοδότηση του συγκεκριμένου Π.Μ.Σ. είναι 
δυνατόν να προέρχεται από: (α) τον προϋπολογισμό του 
Πανεπιστημίου Δυτικής Αττικής, (β) τον προϋπολογισμό 
του Υπουργείου Παιδείας, Έρευνας και Θρησκευμάτων, 
(γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α’ της παρ. 1 του άρθρου 14 του 
ν. 4270/2014 (Α’ 143), ή του ιδιωτικού τομέα, (δ) πόρους 
από ερευνητικά προγράμματα, (ε) πόρους από προγράμ¬ 
ματα της Ευρωπαϊκής Ένωσης (Ει·35ΐηυ5-ι-), (στ) μέρος 
των εσόδων των Ειδικών Λογαριασμών Κονδυλίων Έρευ¬ 
νας (Ε.Λ.Κ.Ε.) των Α.Ε.Ι., καθώς και (ζ) κάθε άλλη νόμιμη 
πηγή, σύμφωνα με το Άρθρο 37 του ν. 4485/2017. 

Συγκεκριμένα, μέρος των λειτουργικών εξόδων του 
Π.Μ.Σ. (όπως μετακινήσεις επισκεπτών διδασκόντων) εί¬ 
ναι δυνατόν να καλύπτεται από συμβαλλόμενα Ανώτατα 
Εκπ. Ιδρύματα του εξωτερικού μέσω Ει·35ΐηυ5+. Επίσης, 
(έξοδα δημοσιότητας, εκτυπώσεις Διπλωματικών Εργα¬ 
σιών, τελετές και ημερίδες) είναι δυνατόν να καλύπτονται 
από τα έσοδα του ΕΛΚΕ, στο βαθμό που τηρούνται τα 
προβλεπόμενα στο Άρθρο 17.4 

15.2 Σύμφωνα με το άρθρο 47 του ν. 4485/2017, ένα 
μέρος ή το σύνολο των λειτουργικών του εξόδων θα 
καλύπτεται από τέλη φοίτησης το οποίο θα καταβάλλουν 
οι εισαγόμενοι φοιτητές που θα πληρούν τα ακαδημαϊκά 
κριτήρια εισαγωγής. 

Το ανώτατο ποσό του τέλους φοίτησης καθορίζεται σε 
δύο χιλιάδες οκτακόσια ευρώ (2.800) και θα καλύπτει τις 
ανάγκες σε προσωπικό διοικητικής και γραμματειακής 
υποστήριξης, εργαστηριακές ανάγκες (αναλώσιμα και 
μικροεξοπλισμός), μετακινήσεις επισκεπτών καθηγη¬ 
τών που δεν καλύπτονται από τις πιο πάνω περιπτώσεις. 
Για κάθε κύκλο σπουδών, το ποσό αυτό θα μπορεί να 
μειωθεί, εφόσον εξασφαλιστούν έγκαιρα πόροι από τις 
περιπτώσεις των πηγών χρηματοδότησης (α) - (ζ). 

15.3 Σύμφωνα με τις διατάξεις άρθρου 35 του 
ν. 4485/2017, από το τέλος φοίτησης απαλλάσσεται κατ' 
ανώτατο ποσοστό το 30% των μεταπτυχιακών φοιτητών 
των οποίων το ατομικό (εφόσον διαθέτουν ίδιο εισόδη¬ 
μα) και το οικογενειακό διαθέσιμο ισοδύναμο εισόδημα 
δεν υπερβαίνουν αυτοτελώς,το 100%, και το 70%, αντί¬ 
στοιχα, του εθνικού διάμεσου διαθέσιμου ισοδύναμου 
εισοδήματος (ΕΔΔΙΕ), σύμφωνα με τα πλέον πρόσφατα 
κάθε φορά δημοσιευμένα στοιχεία της Ελληνικής Στατι¬ 
στικής Αρχής (ΕΛ.ΣΤΑΤ). Η διαδικασία χορήγησης απαλ¬ 
λαγής ακολουθεί τις διατάξεις της παρ. 1 του Άρθρου 18 

15.4 Στους μεταπτυχιακούς φοιτητές δύναται να χο¬ 
ρηγούνται πρόσθετες υποτροφίες ή/και δάνεια βάσει 
ακαδημαϊκών και οικονομικών κριτηρίων, προερχό¬ 
μενες από πρόσθετους οικονομικούς πόρους, όπως 




Τεύχος Β'5578/12.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


65827 


περιγράφονται στις παρ. 17.1 και με την περιγραφόμενη 
διαδικασία της παρ. 1 του Άρθρου 18. 

Το συνολικό ποσό των πρόσθετων οικονομικών πόρων, 
εκπίπτει από το σύνολο των καταβαλλόμενων διδάκτρων. 
Σε περίπτωση που οι ανωτέρω πόροι καλύπτουν ολόκλη¬ 
ρο τον προϋπολογισμό κάθε κύκλου σπουδών, το Π.Μ.Σ. 
εντάσσεται στις διατάξεις των παρ. 2,3 και 4 του Άρθρου 37 
του ν. 4485/2017, και συγκεκριμένα, κάλυψη λειτουργικών 
εξόδων του μπορεί να προέρχεται, κατόπιν αιτήματος, (α) 
από το 30% των διαχειριστικών εσόδων του ΕΆΚΕ από τα 
Προγράμματα Μεταπτυχιακών Σπουδών του ΠΑ.Δ.Α. και (β) 
από το Υπουργείο Παιδείας, Έρευνας και Θρησκευμάτων, 
κατόπιν αίτησης χρηματοδότησης από το ΠΑ.Δ.Α.. 

15.5 Στις περιπτώσεις που πόροι του ΠΑ.Δ.Α., του 
Υπουργείου Παιδείας, Έρευνας και Θρησκευμάτων, η/ 


και άλλοι δημόσιοι πόροι διοχετεύονται στην οικονομική 
ενίσχυση του Π.Μ.Σ., προβλέπεται η δυνατότητα ώστε 
μεταπτυχιακοί φοιτητές με καθεστώς υποτροφίας (παρ. 
17.4), να προσλαμβάνονται από το Τμήμα Συντήρησης 
Αρχαιοτήτων και Έργων Τέχνης για να επικουρούν τα 
μέλη Ε.Π. στην εργαστηριακή άσκηση των προπτυχια¬ 
κών φοιτητών, την εποπτεία των εξετάσεων και τη δι¬ 
όρθωση των ασκήσεων. Κριτήρια για την παροχή της 
ανωτέρω υποτροφίας αποτελούν, κατά κύριο λόγο, η 
αξιολογική κατάταξη εισαγωγής τους στο Π.Μ.Σ. και η 
επίδοση τους κατά το Α' και Β' εξάμηνο σπουδών. 

15.6 Προϋπολογισμός του Π.Μ.Σ.: Η οικονομική δια¬ 
χείριση των εσόδων του Π.Μ.Σ. γίνεται από τον Ε.Λ.Κ.Ε. 
του ΠΑ.Δ.Α.. Στον κατωτέρω Πίνακα (Πίνακας Εισροών) 
παρουσιάζονται τα έσοδα του Προγράμματος. 


Εισροές 


1 

Προϋπολογισμός του Α.Ε.Ι. και των συνεργαζόμενων για την οργάνωση του φορέων σύμφωνα 
με το άρθρο 43 του ν. 4485/2017 

0€ 

2 

Δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως 
οριοθετείται στηνπερίπτ. α'τηςπαρ. 1 του άρθρου 14τουν. 4270/2014 (ΑΊ 43), ή του ιδιωτικού 
τομέα 

0€ 

3 

Πόροι από ερευνητικά προγράμματα 

0€ 

4 

Πόροι από προγράμματα της Ευρωπαϊκής Ένωσης ή άλλων διεθνών οργανισμών 

0€ 

5 

Έσοδα των Ειδικών Λογαριασμών Κονδυλίων Έρευνας 
(Ε.Λ.Κ.Ε.) του Α.Ε.Ι. 

0€ 

6 

Τέλη φοίτησης 

39 200 € 


ΣΥΝΟΛΟ 

39200 € 


Το 70% του ετήσιου συνολικού κόστους λειτουργίας του Π.Μ.Σ. (ποσοστό που προκύπτει κατόπιν αφαίρεσης 
του 30% υπέρ λειτουργικών δαπανών του ΠΑ.Δ.Α., α/α 11 του Πίνακα Εκροών που ακολουθεί) το οποίο αφορά τις 
λειτουργικές δαπάνες (δαπάνες διδασκαλίας, διοικητικής και τεχνικής υποστήριξης, μετακινήσεων, εξοπλισμού, 
λογισμικού, αναλώσιμων, χορήγησης υποτροφιών σε μεταπτυχιακούς φοιτητές και λοιπές δαπάνες), ανέρχεται στο 
ποσό των 27440 € και αναλύεται ως εξής στον Πίνακα Εκροών: 

Εκροές 


1 

Δαπάνες εξοπλισμού και δαπάνες λογισμικού 

2 000€ 

2 

Δαπάνες χορήγησης υποτροφιών σε μεταπτυχιακούς φοιτητές 

0€ 

3 

Δαπάνες αναλωσίμων 

3 200€ 

4 

Δαπάνες μετακινήσεων διδασκόντων του Π.Μ.Σ. 

2 000€ 

5 

Δαπάνες μετακινήσεων φοιτητών του Π.Μ.Σ. για εκπαιδευτικούς σκοπούς 

0€ 

6 

Αμοιβές διδασκαλίας μελών ΔΕΠ του Τμήματος ΣΑΕΤ 

1300€ 

7 

Αμοιβές έκτακτου διδακτικού προσωπικού του ΠΑ.Δ.Α. 


8 

Αμοιβές διδασκαλίας προσωπικού της παρ. 5 του άρθρου 36 του ν. 4485/2017 

4 000€ 

9 

Αμοιβές διοικητικής και τεχνικής υποστήριξης 

12 800 € 

10 

Λοιπές δαπάνες, όπως ιδίως έξοδα δημοσιότητας-προβολής, αγοράς εκπαιδευτικού υλικού, ορ¬ 
γάνωσης συνεδρίου, δαπάνες εργασιών πεδίου 

2 140€ 

ΜΕΡΙΚΟ ΣΥΝΟΛΟ (70%) 

27 440 € 

11 

Λειτουργικά έξοδα Ιδρύματος (30%) με προτεραιότητα στην κάλυψη των αναγκών των Π.Μ.Σ. 
που λειτουργούν χωρίς τέλη φοίτησης. 

11 760 € 

ΣΥΝΟΛΟ 

39 200 € 

Άρθρο 16: 

Διαδικασία χορήγησης υποτροφιών 

16.1 Στους μεταπτυχιακούς φοιτητές δύναται να χορη¬ 
γούνται υποτροφίες σύμφωνα με τις διατάξεις της παρ. 2 
του άρθρου 35 του Ν. 4485/17 και την μεαριθμ. 131757/ 
ΖΊ/2-8-2017 Υ.Α. 

Το ποσοστό των υποτροφιών καθώς και τα κριτή ρια θα 
καθορίζονται από τη Συντονιστική Επιτροπή του Π.Μ.Σ. 
ανάλογα με τον συνολικό αριθμό εισακτέων και το θε¬ 
σμικό πλαίσιο λειτουργίας των ΠΜΣ. Οι υποτροφίες με 
απόφαση της Συντονιστικής Επιτροπής κατανέμονται σε 
δύο κατηγορίες. Η πρώτη κατηγορία χορηγείται για κοι¬ 
νωνικοοικονομικούς λόγους και μοριοδοτεί ισχυρότερα 
την οικονομική αδυναμία και την χορηγεί ύστερα από 
αποδοχή του υποψηφίου για προσφορά δέκα ωρών εβδο¬ 
μαδιαίας ερευνητικής εργασίας. Η συγκεκριμένη περίπτω¬ 
ση εμπίπτει στο ποσοστό 30% του συνολικού αριθμού 
εγγεγραμμένων που δικαιούνται δωρεάν φοίτηση. Δεύ¬ 
τερη κατηγορία υποτροφιών είναι δυνατό να χορηγηθεί 
εφόσον έχουν εξευρεθεί οι αντίστοιχοι πόροι από το Π ΜΣ 
και ακολουθεί κριτήρια ακαδημαϊκής αριστείας ανάλο¬ 
γα με τη σειρά κατάταξης επιτυχίας και λαμβάνει ισχυρή 
μοριοδότηση ενώ τίθενται και εισοδηματικά κριτήρια.Το 
ποσοστό των υποτροφιών καθώς και τα εισοδηματικά 
κριτήρια της συγκεκριμένης κατηγορίας θα καθορίζονται 
από τη Συντονιστική Επιτροπή του Π.Μ.Σ. ή εάν άλλως 
προβλέπονται από την κείμενη νομοθεσία, ανάλογα με 
τον συνολικό αριθμό εισακτέων, το θεσμικό πλαίσιο λει¬ 
τουργίας των ΠΜΣ και το μέσο ύψος του φορολογητέου 
εισοδήματος των τριών τελευταίων ετών. 

16.2 Απαλλάσσονται από τα τέλη φοίτησης οι φοιτητές 
του Π.Μ.Σ., των οποίων το ατομικό εισόδημα, εφόσον 
διαθέτουν ίδιο εισόδημα, και το οικογενειακό διαθέσιμο 
ισοδύναμο εισόδημα δεν υπερβαίνουν αυτοτελώς, το 
μεν ατομικό το εκατό τοις εκατό (100%), το δε οικογενει¬ 
ακό το εβδομήντα τοις εκατό (70%) του εθνικού διάμε¬ 
σου διαθέσιμου ισοδύναμου εισοδήματος, σύμφωνα με 
τα πλέον πρόσφατα κάθε φορά δημοσιευμένα στοιχεία 
της Ελληνικής Στατιστικής Αρχής (ΕΛ.ΣΤΑΤ.). Η απαλλαγή 
αυτή παρέχεται για τη συμμετοχή σε ένα μόνο Π.Μ.Σ.. 
Σε κάθε περίπτωση, οι απαλλασσόμενοι φοιτητές δεν 
ξεπερνούν το ποσοστό του τριάντα τοις εκατό (30%) 
του συνολικού αριθμού των φοιτητών που εισάγονται 
στο Π.Μ.Σ.. Αν οι δικαιούχοι υπερβαίνουν το ποσοστό 
του προηγούμενου εδαφίου, επιλέγονται με σειρά κα¬ 
τάταξης ξεκινώντας από αυτούς που έχουν το μικρό¬ 
τερο εισόδημα. Με απόφαση του Υπουργού Παιδείας, 
Έρευνας και Θρησκευμάτων, η οποία δημοσιεύεται στην 
Εφημερίδα της Κυβερνήσεως ορίζεται κάθε θέμα σχετι¬ 
κό με την εφαρμογή των προηγούμενων εδαφίων. Με 
όμοια απόφαση διαπιστώνεται κατ' έτος το ποσό που 
αντιστοιχεί στο εθνικό διάμεσο διαθέσιμο ισοδύναμο 
εισόδημα (το ατομικό και το εβδομήντα τοις εκατό (70%) 
του οικογενειακού), σύμφωνα μετά στοιχεία της ΕΛ.ΣΤΑΤ. 

Για την εφαρμογή της παρούσας παραγράφου λαμβά- 
νονται υπόψη, τα εισοδήματα του τελευταίου φορολογι¬ 
κού έτους, για το οποίο κατά το χρόνο της επιλογής στο 
Π.Μ.Σ. έχει ολοκληρωθεί η εκκαθάριση φόρου, σύμφωνα 
με όσα ορίζονται στον Κώδικα Φορολογίας Εισοδήματος. 


16.3 Χορήγηση απαλλαγής τέλους φοίτησης: Μετά την 
ολοκλήρωση της διαδικασίας επιλογής των φοιτητών του 
Π.Μ.Σ. βάσει των κριτηρίων του Άρθρου 3 της με αριθμ. 
131757/Ζ1/2-8-17 υπουργική απόφαση, οι ενδιαφερό¬ 
μενοι φοιτητές υποβάλλουν αίτηση απαλλαγής από τα 
τέλη φοίτησης, σύμφωνα με περιγραφέντα στο Άρθρο 5, 
συνυποβάλλοντας όλα τα απαραίτητα οικονομικά στοι¬ 
χεία. Επιλέγονται οι φοιτητές που πληρούν τα ανωτέρω 
κριτήρια βάσει του ατομικού ή οικογενειακού διαθέσιμου 
ισοδύναμου εισοδήματος. Αν οι δικαιούχοι υπερβαίνουν 
το ποσοστό 30%, επιλέγονται με σειρά κατάταξης ξεκινώ¬ 
ντας από τους έχοντεςτο χαμηλότερο εισόδημα. 

16.4Άλλες υποτροφίες και βραβεία:Το Π.Μ.Σ. δύναται 
να παρέχει έναν αριθμό υποτροφιών βάσει ακαδημαϊκών 
κριτηρίων σε φοιτητές και φοιτήτριες πλήρους φοίτησης, 
σύμφωνα με απόφαση της Συνέλευσης στην οποία καθο¬ 
ρίζεται, το ύψος των υποτροφιών, τα δικαιολογητικά και 
η διαδικασία χορήγησης υποτροφιών και οι υποχρεώσεις 
και τα δικαιώματα των υποτρόφων (παρ. 4 άρθρο 35 
ν. 4485/2017). Οι υποτροφίες χορηγούνται βάσει αντικει¬ 
μενικών κριτηρίων και εγγράφονται στον εγκεκριμένο 
προϋπολογισμό του Π.Μ.Σ. Κριτήρια χορήγησης τους 
μπορεί να είναι ο μέσος όρος βαθμολογίας προηγούμε¬ 
νου εξαμήνου, η δημοσίευση άρθρου σε συνέδριο με το 
σύστημα των κριτών ως αποτέλεσμα εξαιρετικής μετα¬ 
πτυχιακής διπλωματικής εργασίας, οι πρώτες θέσεις σε 
αναγνωρισμένους διαγωνισμούς στο πεδίο του Π.Μ.Σ., 
κ.λπ.. Το Π.Μ.Σ. δύναται επίσης να χορηγεί βραβεία σε 
φοιτητές και φοιτήτριες με εξαιρετικές επιδόσεις, σύμ¬ 
φωνα με κριτήρια και διαδικασία που προβλέπεται με 
απόφαση της Συνέλευσης. 

16.5 Χορήγηση άλλου είδους υποτροφιών: σε περί¬ 
πτωση εξασφάλισης πόρων που περιγράφονται στην 
παρ. 1 του Άρθρου 15, το Π.Μ.Σ. ανακοινώνει τη χορήγη¬ 
ση υποτροφιών σε αριθμό που αντιστοιχεί στο σύνολο 
των πόρων στους φοιτητές που δεν έχουν λάβει απαλλα¬ 
γή βάσει της παραγράφου 16.3, και κατά προτεραιότητα 
βάσει της αξιολογικής κατάταξης εισαγωγής τους στο 
Π.Μ.Σ. που λαμβάνει υπόψη ακαδημαϊκά και οικονομικά 
κριτήρια. 

Η χορήγηση υποτροφίας έχει εξαμηνιαία διάρκεια, 
και η συνέχιση της εξετάζεται από την Σ.Ε., επί τη βάσει 
της τήρησης των ως άνω κριτηρίων, ενώ συνεκτιμάται 
επίσης, εάν ο φοιτητής λαμβάνει ή πρόκειται να λάβει 
για το ίδιο διάστημα άλλη υποτροφία, άλλου τύπου οι¬ 
κονομική ενίσχυση, ή απαλλαγή τέλους φοίτησης. Κατά 
τα προβλεπόμενα στην παρ. 16.3, ο αριθμός, τα κριτήρια 
και οι όροι για την παροχή των εν λόγω υποτροφιών 
καθορίζονται από την Συνέλευση του Τμήματος, η οποία 
και επιλέγει, κατόπιν προτάσεως της Σ.Ε. τους φοιτητές 
που θα λάβουν την ανωτέρω υποτροφία. 

Άρθρο 17: 

Λοιπά θέματα οργάνωσης και λειτουργίας 

Ο παρών Εσωτερικός Κανονισμός Λειτουργίας του 
Π.Μ.Σ. τροποποιείται μετά από εισήγηση της Σ.Ε. στην 
Συνέλευση του Τμήματος. Όλα τα θέματα που δεν προ- 
βλέπονται στον παρόντα κανονισμό θα ρυθμίζονται από 
την Σ.Ε. και τη Συνέλευση του Τμήματος. 

ΠΑΡΑΡΤΗΜΑ:Τεκμηρίωση Γνώσης Αγγλικής Γλώσσας 

Η γνώση της αγγλικής τεκμηριώνεται από: 

• ΡΙΒ5Τ ΈΕΒΤΙΡΙΈΑΤΕΙΝ ΕΝ0ΕΙ5Η (ΕΈΕ) του Πανεπιστη¬ 
μίου ΈΑΜΒΒΙϋΟΕ, 

• (ΜΈΈΕ) ΜΙΈΗΙΟΑΝ ΈΕΒΤΙΕΙΈΑΤΕ ΟΕ (ΙΟΜΡΕΤΕΝΈΥΙΝ 
ΕΝΟΕΙ5Η του Πανεπιστημίου ΜΙΈΗΙΟΑΝ 

• 6θΓΐίίίσ3ΐθ ίη ΕπρΝϊΓι (ΟουηοίΙ οίΕυτορθ ΕθνθΙ Β2) 
ΕθνθΙ 2. Ιηόθρθπόθπΐ ΕΙεθΓ, του Πανεπιστημίου ΟΕΝΤΒΑΕ 
ΕΑΝΈΑ5ΗΙΒΕ 

• ΟΕΒΤΙΡΙΟΑΤΕ ΙΝ ΕΙΡΡΕΒ ΙΝΤΕΒΜΕϋΙΑΤΕ 
(ΙΟΜΜΕΙΝΙΟΑΤΙΟΝ του ΕϋΕΧΟΕΕ ΙΝΤΕΒΝΑΤΙΟΝΑΕ 
ΕΟΝϋΟΝ ΕΧΑΜΙΝΑΤΙΟΝ5 

• ΤΕ5Τ ΟΡ ΕΝΟΕΙ5Η ΡΟΒ ΙΝΤΕΒΝΑΤΙΟΝΑΕ 
(ΙΟΜΜΕΙΝΙΈΑΤΙΟΝ (ΤΟΕΚΙ), βαθμολογία από 505 και άνω 

• ΙηΐθΓΠΒΐίοηθΙ Εγ^ΝϊΡι Ε3Π9υ39θΤθ5ΐίη9 5γ5ΐθηη (ΙΕΕΤ5) 
από το ΕΙηίνθΓ5ίΐγ οί 03ηηΕ>ιϊά96 ΕοθβΙ Εχ3ΐηίη3ΐίοη5 
5γηάίε3ΐθ (ΕΙΈΕΕ5) -ΤΡιθ Βπΐίείι ΟουηαΙ - ΙϋΡ ΕάυεΒΐίοη 
Αυ5ΐΓ31Ϊ3 ΙΕΕΤ5 Αυ5ίΓ3ΐΪ3 με βαθμολογία από 4,5 έως 5,5 
ή Βϋ5ίπθ55 ΕηρΝίίι 0θΐτίίίθ3ΐθ - \/3ηΐ39θ (ΒΕΟ \/3ηΐ39θ) 
από το ΕΙηίνθΓ5ίΐγ οί 03ΐτιΕ>ιϊά96 ΕοθβΙ Εχ3ΐτιίη3ΐίοη5 
5γηάίθ3ΐθ (ΕΙΈΕΕ5) 


• Ιπΐθ9Γ3ΐθά 5ΚΜΙ5 ίη Εη9ΐί5ίι ΕθνθΙ 2 του ΤΒΙΝΙΤΥ 
(ΙΟΕΕΕΟΕ ΕΟΝϋΟΝ (Τιϊηίΐγ Ι5Ε II) 

■ Κρατικό Πιστοποιητικό Γλωσσομάθειας επιπέδου Β2 
του ν. 2740/1999, όπως αντικαταστάθηκε με την παρ. 19 
του άρθρου 13 του ν. 3149/2003. Διευκρινίζεται ότι η επάρ¬ 
κεια γνώσηςτηςΑγγλικήςτεκμαίρεται και για υποψηφίους 
που: α) κατέχουν βάση ή μεταπτυχιακό τίτλο σπουδών από 
αγγλόφωνο αναγνωρισμένο από το Δ.Ο.Α.Τ.Α.Π. Α.Ε.Ι. (Πα¬ 
νεπιστήμιο ήΤ.Ε.Ι.) της αλλοδαπής, ή β) διαθέτουν αποδε¬ 
δειγμένη εργασιακή εμπειρία σχετική με τα αντικείμενα του 
Π.Μ.Σ. σε αγγλόφωνη χώρα, ή γ) επιτυχώς ανταποκρίνονται 
σε σχετική διαδικασία αξιολόγησης που μπορεί να διοργα- 
νώνεται από τοΤμήμα Συντήρησης Αρχαιοτήτων και Έργων 
Τέχνης του Πανεπιστημίου Δυτικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 28 Νοεμβρίου 2018 

Ο Πρόεδρος 

ΚΩΝΣΤΑΝΤΙΝΟΣ ΜΟΥΤΖΟΥΡΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5578/12.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























